Broj: 04/1- 246 -02/19

Čelić, 08.02.2019. godine

Na osnovu tačke VIII Odluke o raspisivanju konkursa za prijem u radni odnos broj:01-239-02/19 od dana 07.02.2019. godine u vezi sa članom 20.a stav (1) i stav (2) Zakona o radu FBiH („Službene novine FBiH“ broj:26/16 i 89/18), članom 8. Pravilnika o radu JZU Dom zdravlja Čelić, Komisija za provođenje procedure prijema u radni odnos JZU Dom zdravlja Čelić *raspisuje:*

**KONKURS**

**za prijem u radni odnos na određeno vrijeme**

JZU Dom zdravlja Čelić raspisuje konkurs za prijem u radni odnos na određeno vrijeme:

1. Doktor medicine .......................................................................................... 1 izvršilac

Prijem u radni odnos se vrši na određeno vrijeme u trajanju od dva mjeseca.

Kandidati treba da ispunjavaju sljedeće opšte uslove:

* da su državljani BiH,
* da su zdravstveno sposobni za vršenje poslova na koje se prijavljuju.

Kandidati treba da ispunjavaju sljedeće posebne uvjete:

* da imaju VSS, VII stepen stručne spreme, završen medicinski fakultet,
* da imaju položen stručni ispit,
* da imaju važeće odobrenje za samostalan rad izdano od strane nadležne komore,
* da imaju najmanje šest mjeseci radnog iskustva na istim ili sličnim poslovima nakon položenog stručnog ispita,
* poznavanje rada na računaru,
* poželjno je da kandidati imaju završenu posebnu edukaciju iz porodične medicine ili da su započeli edukaciju ili da imaju završenu posebnu edukaciju iz hitne medicinske pomoći.

Kandidati su dužni dostaviti svojeručno potpisanu prijavu na Konkurs za prijem u radni odnos za radno mjesto doktora medicine.

Uz navedenu prijavu, svi kandidati su dužni dostaviti sljedeću dokumentaciju:

* CV (kraću biografiju sa kontakt podacima i adresom),
* Uvjerenje o državljanstvu,
* PBA 1 obrazac za prijavu prebivališta, boravišta i adresu stana (CIPS).
* diplomu o završenom fakultetu,
* uvjerenje o položenom stručnom ispitu,
* odobrenje za samostalni rad – licenca,
* uvjerenje poslodavca o radnom iskustvu na istim ili sličnim poslovima nakon položenog stručnog ispita,
* potvrdu o poznavanju rada na računaru,
* uvjerenje o završenoj posebnoj edukaciji iz porodične medicine (ukoliko posjeduju) ili dokaz da pohađaju edukaciju ili uvjerenje o završenoj posebnoj edukaciji iz hitne medicinske pomoći (ukoliko posjeduju).

Sva dokumentacija koju kandidati dostavljaju uz prijavu mora biti u originalu ili ovjerenoj fotokopiji. Dom zdravlja Čelić nije u obavezi vraćati dokumentaciju koja se prilaže uz prijavu.

Prijave sa svim traženim dokumentima se dostavljaju u zatvorenoj koverti, lično na protokol Javne zdravstvene ustanove Dom zdravlja Čelić ili preporučeno putem pošte na adresu:

**Javna zdravstvena ustanova Dom zdravlja Čelić**

**Komisija za provođenje procedure prijema u radni odnos**

 **Ul. Šadić Zlatana Zlaje broj 41, 75246 Čelić**

sa naznakom: **"Prijava na Konkurs za prijem u radni odnos - NE OTVARAJ“**

Konkurs ostaje otvoren 8 (osam) dana od dana objavljivanja u dnevnom listu „Oslobođenje“ i na web stranici Ustanove.

Sa svim prijavljenim kandidatima koji su blagovremeno podnijeli svu potrebnu dokumentaciju i koji u potpunosti ispunjavaju uslove iz Konkursa, obavit će se intervju.

Nepotpune i neblagovremene prijave neće se uzeti u razmatranje

Konačnu odluku o prijemu u radni odnos donosi Direktor Ustanove.

Kandidati koji koji budu izabrani, prije prijema u radni odnos, odnosno potpisivanja ugovora o radu, dužni su dostaviti:

* ljekarsko uvjerenje o zdravstvenoj sposobnosti za radno mjesto na koje se prijavljuju,
* uvjerenje o nevođenju krivičnog postupka,
* uvjerenje o nekažnjavanju.

Dokumentacija koju su kandidati dužni dostaviti prije prijema u radni odnos, odnosno potpisivanja ugovora o radu, mora biti u originalu ili ovjerenoj fotokopiji i ne smije biti starija od tri mjeseca.

Komisija za provođenje procedure prijema u radni odnos